న్యూఢిల్లీ: కాన్పూర్లో నిర్మాణంలో ఉన్న ఓ భవంతి కుప్ప కూలడంతో ఐదుగురు ప్రాణాలు కోల్పోయారు. బుధవారం మధ్యాహ్నం జరిగిన ఈ ఘటనలో ఇప్పటికీ సహాయక చర్యలు కొనసాగుతున్నాయి. 30 మంది దాకా శిథిలాల కింద చిక్కుకున్నట్టు భావిస్తున్నారు. ఈ ఇంటి యజమాని, సమాజ్వాదీ పార్టీ నాయకుడు మహ్తాబ్ ఆలమ్తో పాటు కాంట్రాక్టర్ను పోలీసులు అరెస్టు చేశారు. సహాయక చర్యల్లో ఆర్మీ, ఎన్డీఆర్ఎఫ్, పోలీసు బలగాలతో పాటు అగ్నిమాపక సిబ్బంది, అత్యవసర సేవల విభాగాలు పనిచేస్తున్నాయి. ‘‘దాదాపు 30 మంది వరకు ఇంకా శిథిలాల కిందే ఉన్నారు. భవనం నిర్మాణ స్వభావం క్లిష్టంగా ఉండడంతో సహాయక చర్యలు ఆలస్యమవుతున్నాయి’’ అని ఎన్డీఆర్ఎఫ్ అధికారి అలోక్ సింగ్ వెల్లడించారు. ప్రమాదం జరిగిన సమయంలో కార్మికులు 8వ అంతస్తులో పనిచేస్తున్నట్టు అధికారులు తెలిపారు. కాగా ఈ భారీ భవనం కుప్పకూలడానికి గల కారణాలు ఇంకా తెలియరాలేదు.
newdhilly: kaanpuurlo nirmaanamlo unna oo bhavanti kuppa kooladamtho aiduguru praanaalu kolpoyaru. budhavaaram madhyaahnam jarigina ee ghatanalo ippatikee sahayaka charyalu konasaagutunnaayi. 30 mandi daka sithilaala kinda chikkukunnattu bhaavistunnaaru. ee inti yajamani, samajwadi party nayakudu mahtab aalamtho paatu contractornu poliisulu arestu chesaru. sahayaka charyallo armi, ndrf, polisu balagaalato paatu agnimapaka sibbandi, atyavasara sevala vibhaagaalu panichestunnaayi. ‘‘daadaapu 30 mandi varaku inka sithilaala kinde unnaaru. bhavanam nirmaana swabhaavam klishtamgaa undadamtho sahayaka charyalu aalasyamavutunnaayi’’ ani ndrf adhikari alok sing velladinchaaru. pramaadam jarigina samayamlo kaarmikulu 8va antastulo panichestunnattu adhikaarulu telipaaru. kaga ee bhari bhavanam kuppakuuladaaniki gala kaaranaalu inka teliyaraaledu.